CELEX: 62015CN0198
Language: et
Date: 2015-04-29 00:00:00
Title: Kohtuasi C-198/15: Eelotsusetaotlus, mille on esitanud First-tier Tribunal (Tax Chamber) (Ühendkuningriik) 29. aprillil 2015 – Invamed Group Ltd, Invacare UK Ltd, Days Healthcare Ltd, Electric Mobility Euro Ltd, Medicare Technology Ltd, Sunrise Medical Ltd versus Commissioners for Her Majesty’s Revenue & Customs

13.7.2015   
            
            
               ET
            
            
               Euroopa Liidu Teataja
            
            
               C 228/6
            
         Eelotsusetaotlus, mille on esitanud First-tier Tribunal (Tax Chamber) (Ühendkuningriik) 29. aprillil 2015 – Invamed Group Ltd, Invacare UK Ltd, Days Healthcare Ltd, Electric Mobility Euro Ltd, Medicare Technology Ltd, Sunrise Medical Ltd versus Commissioners for Her Majesty’s Revenue & Customs
   (Kohtuasi C-198/15)
   (2015/C 228/07)
   Kohtumenetluse keel: inglise
   
      Eelotsusetaotluse esitanud kohus
   
   First-tier Tribunal (Tax Chamber)
   
      Põhikohtuasja pooled
   
   
      Kaebajad: Invamed Group Ltd, Invacare UK Ltd, Days Healthcare Ltd, Electric Mobility Euro Ltd, Medicare Technology Ltd, Sunrise Medical Ltd
   
      Vastustaja: Commissioners for Her Majesty's Revenue & Customs
   
      Eelotsuse küsimused
   
   Eelotsuse küsimused puudutavad nõukogu määruse (EMÜ) nr 2658/87 (1) tariifi- ja statistikanomenklatuuri ning ühise tollitariifistiku, mida on muudetud komisjoni määrusega (EÜ) nr 1549/2006, I lisa rubriiki 8713.
   
               1.
            
            
               Kas fraas „puudega inimestele mõeldud” puudutab „ainult” puudega inimesi?
            
         
               2.
            
            
               Mida tähendab fraas „puudega inimesed”; eelkõige:
               
                           a)
                        
                        
                           kas see hõlmab ainult inimesi, kel on lisaks sellele, et nende liikumisvõime on piiratud, veel mõni puue või ka inimesi, kel on ainult piiratud liikumisvõime?
                        
                     
                           b)
                        
                        
                           kas sõna „puudega” on laiema tähendusega kui see, et inimesel on vaid mõni võime marginaalselt piiratud?
                        
                     
                           c)
                        
                        
                           Kas mõni piiratud võime, mis on ajutine, nagu näiteks murtud jalg, võib olla puue?
                        
                     
         
               3.
            
            
               Kas 4. jaanuari 2005. aasta dokument „Kombineeritud nomenklatuuri (KN) ühetaoline kohaldamine” (2005/C 1/03) (2) muudab lausega, et kõnealustel sõidukitel ei ole mitte kunagi eraldiasetsevat roolisammast, rubriigi 8713 tähendust?
            
         
               4.
            
            
               Kas see, et sõidukit võib kasutada puudeta inimene, mõjutab tariifiklassifikatsiooni, kui saab öelda, et asjaomasel sõidukil on puuet leevendavad omadused?
            
         
               5.
            
            
               Kui kasutatavus puudeta inimeste jaoks on samuti oluline kaalutlus, siis kuivõrd peaksid sellise kasutamise miinused mängima olulist rolli sellise kasutatavuse kindlaksmääramisel?
            
         
      (1)  EÜT L 301, lk 1.
   
      (2)  Euroopa Liidu kombineeritud nomenklatuuri selgitavad märkused (ELT C 137, lk 1).